Upravené nové znenie 2 - Národná stratégia podpory investícií
Doložka finančných, ekonomických, environmentálnych vplyvov
 a vplyvov na zamestnanosť

 
1) 	 Odhad dopadov na verejné financie
Realizácia "Upravené nové zneniue 2 - Národnej stratégie podpory investícií" bude vyžadovať novelu zákona 565/2001 Z. z. o investičných stimuloch a na základe tejto novely na investičné stimuly budú potrebné prostriedky zo štátneho rozpočtu vo forme dotácie zo štátneho rozpočtu. Výšku dopadov nie je možné v tomto štádiu vyčísliť. Zriadenie a následná prevádzka podporenej investície bude naopak prínosom pre štátny rozpočet a pre rozvoj jednotlivých regiónov. 

2) 	 Odhad dopadov na obyvateľov
Realizácia Upraveného nového znenia 2 - Národnej stratégie podpory investícií bude mať pozitívny dopad na  obyvateľov v jednotlivých regiónoch Slovenskej republiky. Predpokladáme, že ak budú vyčlenené verejné zdroje na realizáciu Upraveného nového znenia 2 - Národnej stratégie podpory investícií, nehrozí riziko straty týchto zdrojov, lebo opatrenia pre investičné stimuly sú prevažne navrhované tak, že ich investor dostane až vtedy, keď zrealizuje navrhovanú investíciu a dosiahne stanovené parametre. Takže pri čerpaní investičných stimulov je reálny predpoklad, že sa dosiahne aj rast HDP, rast príjmov obyvateľstva a pokles nezamestnanosti .

3) 	 Odhad dopadov na životné prostredie
Upravené nové znenie 2 - Národná stratégia podpory investícií je v súlade s požiadavkami ochrany životného prostredia. Strategické investície, na ktoré budú vyčlenené investičné stimuly musia byť posúdené z hľadiska ich vplyvu na životné prostredie, čím bude zabezpečený ich súlad s požiadavkami ochrany a tvorby životného prostredia SR. Naviac strategický investori plánujú s vývozom produkcie na globálne trhy (na ktorých majú vytvorené svoje pozície) a ich produkcia, okrem slovenskej legislatívy, musí byť v plnom súlade s prísnymi environmentálnymi požiadavkami najvyspelejších krajín. V prípade nesplnenia týchto kritérií by riskovali stratu týchto trhov.	

4) 	Odhad dopadov na zamestnanosť
     	Realizáciou Upraveného nového znenia 2 - Národnej stratégie podpory investícií sa predpokladá vytvorenie výrazného počtu nových pracovných miest. Z celkovo 34 doteraz evidovaných žiadostí o investičné stimuly vyplýva (bez PSA Trnava), že celková výška investícií presahuje 33 mld. Sk a podporí sa nimi viac ako 10 000 novovytvorených pracovných miest priamo u investorov. Do týchto pracovných miest nie sú započítané sekundárne efekty, ktoré v mnohých prípadoch prinášajú rovnocenné efekty.